cyanic-selkie/wikianc huggingface dataset:
โซเฟียแห่งเดนมาร์ก
สมเด็จพระราชินี
ในขณะที่พระนางโซเฟีย และพระนางอิงเงอบอร์ก พระขนิษฐาได้เสกสมรสกับกษัตริย์ ส่วนพระขนิษฐาอีกสองพระองค์คือ เจ้าหญิงจัตตา และเจ้าหญิงอักเนส ถูกบังคับให้ถือครองตนเป็นนางชีในเดนมาร์กโดยผู้สำเร็จราชการมาร์เกเรเธ ซัมบีเรีย เพื่อหลีกเลี่ยงไม่ให้เหล่าเจ้าหญิงกลุ่มนี้เสด็จออกจากเดนมาร์ก ในค.ศ. 1271 เจ้าหญิงจัตตาและเจ้าหญิงอักเนสได้หลบหนีออกมาจากคอนแวนต์ในรอสคิลด์และเสด็จหนีไปพึ่งพระเชษฐภคินีซึ่งเป็นสมเด็จพระราชินีสวีเดน เจ้าหญิงทั้งสองได้รับการต้อนรับอย่างอบอุ่นในราชสำนักสวีเดน แต่กษัตริย์วัลเดมาร์กลับทรงลับลอบมีความสัมพันธ์ชู้สาวกับเจ้าหญิงจัตตา ซึ่งอาจถึงกับมีพระบุตรในค.ศ. 1273 เรื่องอื้อฉาวนี้ไม่เพียงแต่เป็นการผิดประเวณีเท่านั้น แต่ยังเป็นการร่วมประเวณีในเครือญาติด้วย เนื่องจากถือว่า น้องสาวของคู่สมรสก็เปรียบเหมือนกับน้องสาวแท้ๆ ด้วย ส่งผลให้กษัตริย์วัลเดมาร์ต้องเสด็จจาริกแสวงบุญไปยังกรุงโรมเพื่อขอการอภัยโทษจากสมเด็จพระสันตะปาปา ไม่ว่าพระองค์จะเดินทางไปแสวงบุญจริงหรือไม่ ตามพงศาวดารได้ระบุพระราชดำรัสของพระราชินีโซเฟียที่ว่า "ข้าฯ จะไม่มีวันหมดสิ้นซึ่งความเศร้าโศก ขอสาปแช่งในวันนั้น วันที่น้องสาวของข้าฯ ได้เดินทางเหยียบแผ่นดินสวีเดน"
เชิดชนินทร์ ฤทธิ์ธาอภินันท์
ประวัติ
จบการศึกษาระดับมัธยมศึกษาที่โรงเรียนสวนกุหลาบวิทยาลัย จบการศึกษาระดับปริญญาตรีจากคณะเศรษฐศาสตร์ มหาวิทยาลัยเกษตรศาสตร์ โดยสมัยเรียนเคยเป็นผู้นำเชียร์ของคณะของมหาวิทยาลัย และเคยเป็นรองนายกสโมสรนิสิตประจำคณะ
โซเฟียแห่งเดนมาร์ก
สมเด็จพระราชินี
ใน ค.ศ. 1274 เกิดสงครามกลางเมืองขึ้นในสวีเดน เมื่อเหล่าพระราชอนุชาของกษัตริย์ คือ ดยุกมักนุสและดยุกอีริค ได้ท้าทายราชบัลลังก์ของกษัตริย์วัลเดมาร์ หลังจากยุทธการที่โฮวาในเดือนมิถุนายน ค.ศ. 1275 ดยุกมักนุสได้ประกาศตนเป็นพระมหากษัตริย์แห่งสวีเดน มีบันทึกอย่างโด่งดังว่าข่าวการประกาศตนมาถึงสมเด็จพระราชินีโซเฟียขณะที่ทรงเล่นหมากรุกอยู่ กษัตริย์วัลเดมาร์ทรงใช้พระราชินีโซเฟียในฐานะที่เป็นตัวเชื่อมโยงพันธมิตรที่สำคัญคือกษัตริย์เดนมาร์กและกษัตริย์นอร์เวย์ในการต่อต้านมักนุส แต่ก็ไม่ประสบความสำเร็จ พระองค์จึงพยายามสร้างพันธมิตรกับบรันเดินบวร์ค และเหล่าเจ้าผู้ครองนครทางตอนเหนือของเยอรมนี ด้วยการให้เจ้าหญิงอิงเงอบอร์กแห่งสวีเดน พระราชธิดาองค์ใหญ่เสกสมรสกับเกอร์ฮาร์ดที่ 2 เคานท์แห่งฮ็อลชไตน์-พลุนและทรงจำนำเกิตลันด์ไว้ที่บรันเดินบวร์ค สมเด็จพระราชินีโซเฟียทรงสนับสนุนพระราชสวามีในช่วงเวลานี้ ในวันที่ 8 กันยายน ค.ศ. 1277 พระนางและกษัตริย์วัลเดมาร์ทรงลงพระปรมาภิไธยในเอกสารวางจำนำเกาะเกิตลันด์ให้แก่บรันเดินบวร์คที่เมืองโคเปนเฮเกน
เชิดชนินทร์ ฤทธิ์ธาอภินันท์
เข้าสู่วงการ
เขาเข้าสู่วงการจากการไปออดิชั่นซีรีส์วายเรื่อง My Dream The Series (นายในฝัน) เมื่อปี พ.ศ. 2561 จนได้รับการคัดเลือกโดยรับบทเป็น แอล นับเป็นผลงานการแสดงชิ้นแรกของเขา กระทั่งปี พ.ศ. 2565 เชิดชนินทร์ ได้มีผลงานละครยาวเรื่องแรกคือเรื่อง กระสือลำซิ่ง ที่ออกอากาศทางช่อง 8 โดยรับบทเป็น นิกกี้ ยูทูปเบอร์หนุ่มอารมณ์ดีเพื่อนสนิทของ แคน หรือ อินดี้ อินทัช เหลียวรักวงศ์ พระเอกของเรื่อง
โซเฟียแห่งเดนมาร์ก
บั้นปลายพระชนม์ชีพ
ใน ค.ศ. 1278 สุดท้ายกษัตริย์วัลเดมาร์ทรงสละราชบัลลังก์อย่างถาวรแก่พระอนุชาที่ครองราชย์เป็น กษัตริย์มักนุสที่ 3 และทรงรับตำแหน่ง quondam rex (อดีตพระมหากษัตริย์) และทรงได้รับที่ดินศักดินาเวสเตร์เยิตลันด์และเอิสเตร์เยิตลันด์ อดีตกษัตริย์วัลเดมาร์ทรงย้ายมาประทับในเดนมาร์กในค.ศ. 1280 ในขณะที่อดีตพระราชินีโซเฟียยังประทับอยู่ในสวีเดน จากจุดนี้ทั้งสองพระองค์ทรงแยกกันประทับ
พระนางโซเฟียทรงได้รับตำแหน่ง regina quondam (อดีตสมเด็จพระราชินี) และ senior regina (สมเด็จพระราชินีอาวุโส) พระนางได้รับการกล่าวถึงในเอกสารการทำธุรกิจหลายฉบับ เช่น พระนางทรงบริจาคเงินจากรายได้ที่ได้จากการค้าปลาแซลมอนในนอร์เชอปิง บริจาคแก่อารามสแคนนิงเง ค.ศ. 1283 ในปีถัดมา เมื่อศาลราชสำนักเดนมาร์กที่นูบอร์กได้ตัดสินเรื่องมรดกของพระนางและเหล่าพระขนิษฐา และสิทธิแก่พวกพระนางในการเข้าถึงดินแดนทั้งหมดของพระราชบิดาของพระนางในเดนมาร์ก ในเวลาเดียวกันกษัตริย์มักนุสได้ประกาศว่าอดีตกษัตริย์วัลเดมาร์ พระเชษฐาของพระองค์ไร้ความสามารถในการจัดการธุรกิจและทรัพย์สินของพระองค์เองได้ (ในที่สุดกษัตริย์ก็สั่งคุมขังพระเชษฐาใน ค.ศ. 1288) ไม่มีการระบุชัดเจนว่าเรื่องนี้ส่งผลกระทบต่ออดีตพระราชินีโซเฟียอย่างไร แต่กษัตริย์มักนุสได้เข้ารับตำแหน่งผู้จัดการทรัพย์สินของอดีตกษัตริย์วัลเดมาร์และทรงเป็นผู้ปกครองของเหล่าพระธิดาของอดีตพระราชินีโซเฟีย ที่ทรงจัดการการเสกสมรสของเหล่าเจ้าหญิง
อดีตสมเด็จพระราชินีโซเฟียสิ้นพระชนม์ใน ค.ศ. 1286 บางแหล่งข้อมูลระบุว่าพระศพถูกฝังที่อารามวเรตา บางแหล่งระบุว่าฝังที่อารามริงสเต็ดในเดนมาร์ก พระสวามีของพระนางถูกคุมขังใน ค.ศ. 1288 และทรงประทับร่วมกับพระสนมอย่างเปิดเผยในที่คุมขังที่สะดวกสบายจนกระทั่งสวรรคตใน ค.ศ. 1302
พระราชโอรสธิดา
สมเด็จพระราชินีโซเฟียทรงมีพระราชโอรสธิดา 6 พระองค์
อ้างอิง
1241 1286
พระเจ้ารามิโรที่ 3 แห่งเลออน
รามีโรที่ 3 (Ramiro III) เป็นพระมหากษัตริย์แห่งเลออนในช่วงปี ค.ศ. 966 ถึง ค.ศ. 985 ทรงสืบทอดบัลลังก์ต่อจากพระเจ้าซันโชที่ 1 ผู้เป็นพระบิดา ตอนพระชนมายุ 5 พรรษา
พระราชประวัติ
ในปี ค.ศ. 975 เกิดเหตุการณ์ปิดล้อมปราสาทซันเอสเตบันเดกอร์มัซก่อนที่กองกำลังเสริมซาราเซ็นจะเดินทางมาถึง ความพ่ายแพ้ยับเยินทำให้กองทัพเลออน, กัสติยา และนาวาร์ถอนกองกำลังออกไป กระตุ้นให้เกิดวิกฤตทางการเมืองในเลออนจนทำให้อินฟันตาเอลบิราทิ้งตำแหน่งผู้สำเร็จราชการแผ่นดินไว้ให้พระมารดาของกษัตริย์
ปี ค.ศ. 976 การตายของกาหลิบอัลฮากัมที่ 2 ทำให้ตำแหน่งกาหลิบตกเป็นของฮิชัมที่ 2 ทายาทที่มีอายุเพียง 11 ปี กาหลิบคนใหม่แต่งตั้งอัลมันซอร์เป็นวิเซียร์ (เสนาบดี) เพียงไม่กี่วันหลังสาบานตนเข้ารับตำแหน่งกาหลิบ ระหว่างปลายคริสต์ศตวรรษ 970 จนเข้าสู่คริสตทศวรรษ 980 อัลมันซอร์ทำการโจมตีแผ่นดินของราชอาณาจักรเลออนเป็นครั้งแรก ซาโมรา, รูเอดา, อาติเอนซา, เซปูลเบดาคือหนึ่งในเมืองที่ตกไปอยู่ในมือของผู้นำชาวมุสลิม
ความไม่พอใจของขุนนางกาลิเซียและโปรตุเกสที่มีต่อกษัตริย์แห่งเลออน ซึ่งแสดงให้เห็นตั้งแต่เมื่อครั้งพระเจ้าซันโชที่ 1 พระบิดาของพระเจ้ารามิโรที่ 3 ยังครองราชย์อยู่ ไม่ได้ลดน้อยถอยลงไปเลยเมื่อพระองค์โตขึ้นเป็นผู้ใหญ่ อุปนิสัยที่ซับซ้อนและความพ่ายแพ้อย่างต่อเนื่องให้กับชาวมุสลิมมีแต่จะทำให้ความไม่พอใจเพิ่มมากขึ้น กลุ่มขุนนางเหล่านั้น ซึ่งนำโดยเคานต์กอนซาโล เมเนนเดซ จึงก่อกบฏต่อพระเจ้ารามีโรที่ 3 และประกาศให้เบร์มุนโด ออร์ดอญเญซเป็นกษัตริย์คนใหม่ในปี ค.ศ. 981 เบร์มุนโดเป็นพระโอรสของพระเจ้าออร์ดอญโญที่ 3 แห่งเลออน จึงเป็นลูกพี่ลูกน้องของพระเจ้ารามีโรที่ 3 ช่วงระหว่างฤดูใบไม้ผลิจนถึงฤดูร้อนของปี ค.ศ. 982 ผู้สนับสนุนของเบร์มุนโดได้ยึดอำนาจในกาลิเซีย และในวันที่ 15 ตุลาคม (ไม่ก็ 13 พฤศจิกายน) พระองค์ได้รับการสวมมงกุฎในซานเตียโกเดกอมโปสเตลา ราชอาณาจักรเลออนถูกแบ่งเป็นสองส่วน คือ ส่วนเลออนกับกัสติยาที่ยังคงภักดีต่อพระเจ้ารามีโรที่ 3 กับส่วนกาลิเซียกับโปรตุเกสที่อยู่ฝั่งพระเจ้าเบร์มุนโด ต้นปี ค.ศ. 983 กองทัพของพระเจ้ารามีโรเผชิญหน้ากับกองทัพของพระเจ้าเบร์มุนโดในปอร์ตียาหรือปอร์เตลาเดอาเรนัส ใกล้กับอันตัสเดอูยาในดินแดนกาลิเซีย ผลลัพธ์ที่ได้ไม่ชัดเจน พระเจ้าเบร์มุนโดยังคงอยู๋ในกาลิเซีย ส่วนพระเจ้ารามีโรเดินทางกลับเลออน เพื่อมุ่งมั่นกับการปกป้องราชอาณาจักรจากการโจมตีของชาวมุสลิม ปลายฤดูใบไม้ผลิของปี ค.ศ. 984 เคานตีเกอาและเคานตีซันดัญญายอมรับพระเจ้าเบร์มุนโดเป็นกษัตริย์ ส่งครามระหว่างผู้ท้าชิงตำแหน่งทั้งสองดำเนินต่อไปจนกระทั่งพระเจ้ารามีโรที่ 3 สิ้นพระชนม์ในปี ค.ศ. 985 ทำให้พระเจ้าเบร์มุนโดกลายเป็นกษัตริย์ที่ปกครองราชอาณาจักรเลออนทั้งหมดแต่เพียงผู้เดียว
การอภิเษกสมรส
พระเจ้ารามีโรอภิเษกสมรสก่อนวันที่ 18 ตุลาคม ค.ศ. 980 กับซันชา โกเมซ บุตรสาวของโกเมซ ดิอัซ เคานต์แห่งซัลดัญญากับภรรยา มูเนียโดนา เฟร์นันเดซ บุตรสาวของเฟร์นัน กอนซาเลซ เคานต์แห่งกัสติยา ทั้งคู่มีพระโอรสด้วยกันหนึ่งคน คือ
ตุลลีโอ กัมปัญโญโล
เจนตุลลีโอ กัมปัญโญโล (Gentullio (Tullio) Campagnolo; 26 สิงหาคม ค.ศ. 1901 - 3 กุมภาพันธ์ ค.ศ. 1983) เป็นนักจักรยานและนักประดิษฐ์ชาวอิตาลี ผู้ก่อตั้งบริษัทกัมปัญโญโล ผู้ผลิตชิ้นส่วนจักรยานชั้นนำของโลก ซึ่งได้ชื่อว่าเป็นผลิตภัณฑ์ไฮเอนด์สำหรับใช้ในการแข่งขันระดับนานาชาติ เขาเป็นผู้ออกแบบและจดสิทธิบัตรแกนล้อจักรยานแบบปลดเร็ว (quick release skewer) ในปี ค.ศ. 1930 ซึ่งยังคงใช้กันอยู่จนถึงทุกวันนี้
ตุลลีโอเกิดที่เมืองวีเชนซา แคว้นเวเนโต เริ่มเป็นนักแข่งขันจักรยานสมัครเล่นตั้งแต่อายุ 21 ปี และชนะการแข่งขันหลายรายการ โดยในการแข่งขันครั้งหนึ่งเมื่อวันที่ 11 พฤศจิกายน ค.ศ. 1927 เขาเกือบเป็นผู้ชนะเลิศแต่ต้องพ่ายไปเนื่องจากยางล้อแบนบนเส้นทางระหว่างช่องเขาในจังหวัดเบลลูโน และไม่สามารถถอดล้อเพื่อเปลี่ยนยางได้ จากเหตุการณ์นี้ทำให้เขาคิดออกแบบดุมล้อที่สามารถถอดประกอบได้ด้วยมือเปล่า ไม่ต้องใช้เครื่องมือใด ๆ และวางจำหน่ายเป็นสินค้าชิ้นแรกของกัมปัญโญโล ในปี ค.ศ. 1933
ตุลลีโอยังเป็นผู้พัฒนาล้อรถยนต์แมกนีเซียมอัลลอยในปี ค.ศ. 1961 ให้กับผู้ผลิตรถยนต์ชั้นนำของอิตาลี ทั้งอัลฟาโรมีโอ เฟอร์รารี ลัมโบร์กีนี และมาเซราตี
งานประกาศผลรางวัลออสการ์ ครั้งที่ 8
งานประกาศผลรางวัลออสการ์ ครั้งที่ 8 จัดขึ้นเมื่อวันที่ 5 มีนาคม ค.ศ. 1936 ที่ Biltmore Bowl, Biltmore Hotel ลอสแอนเจลิส ในครั้งนี้เป็นครั้งสุดท้ายมีการอนุญาตให้เขียนแสดงความคิดเห็นเพิ่มเติมลงในใบลงคะแนนเสียงรอบสุดท้ายเช่นเดียวกับครั้งที่ผ่านมา นอกจากนี้ ยังเป็นครั้งแรกที่บริษัท Price Waterhouse ซึ่งเป็นองค์กรภายนอกได้เป็นผู้นับคะแนนเสียงอีกด้วย
ในงานครั้งนี้ มีสมาชิกออสการ์หลายคนได้คว่ำบาตรไม่เข้าร่วมงานประกาศผล เนื่องจากเกิดข้อพิพาทระหว่างสมาคมอุตสหกรรมภาพยนตร์กับอคาเดมีในเรื่องแถลงการณ์สหภาพแรงงาน
ตั้งแต่ปีค.ศ. 1935 - ค.ศ. 1938 รางวัลดนตรีประกอบภาพยนตร์ยอดเยี่ยม (Best Score) จะมอบให้กับค่ายเพลงแทนที่จะมอบให้กับนักแต่งเพลงเหมือนครั้งอื่นๆ
รางวัล
ผู้ที่ได้รับรางวัลจะอยู่ในรูปแบบตัวหนา
Best Writing, Adaptation
Dudley Nichols ปฏิเสธไม่ขึ้นรับรางวัล เนื่องจากคว่ำบาตรอคาเดมี แต่อย่างไรก็ตามได้มีการบันทึกว่า เขาได้ถ้วยรางวัลไปในปีค.ศ. 1949
Achievement In Cinematography
Hal Mohr เป็นบุคคลเดียวที่ได้รับรางวัลจากการเขียนแสดงความคิดเห็นเพิ่มเติมในใบลงคะแนนเสียง โดยที่ก่อนหน้านี้ไม่ได้ถูกเสนอชื่อเข้าชิงอย่างเป็นทางการเลย
Dance Direction
รางวัลนี้มีการมอบเพียง 3 ปีเท่านั้น (ค.ศ. 1935 - ค.ศ. 1937).
ท่าราชวรดิฐ
ท่าราชวรดิฐ ตั้งอยู่ริมแม่น้ำเจ้าพระยา ด้านหน้าพระที่นั่งราชกิจวินิจฉัย ถนนมหาราช แขวงพระบรมมหาราชวัง เขตพระนคร กรุงเทพมหานคร
ท่าราชวรดิฐเป็นท่าเทียบเรือพระที่นั่ง ตั้งอยู่ทางด้านตะวันตกของพระบรมมหาราชวัง เดิมเป็นที่ตั้งของพระตำหนักน้ำซึ่งสร้างในรัชสมัยพระบาทสมเด็จพระพุทธเลิศหล้านภาลัย เป็นตำหนักปักเสาลงในน้ำ ทอดคานเหมือนเรือนแพ มีหลังคามุงกระเบื้อง ต่อมาพระบาทสมเด็จพระจอมเกล้าเจ้าอยู่หัวโปรดเกล้าฯ ให้รื้อตำหนักของเดิมเสีย แล้วลงเขื่อนถมที่ขึ้นเสมอพื้นดิน และสร้างพระที่นั่งขึ้นหมู่หนึ่งเป็นพลับพลาสูงตรงกลางองค์หนึ่ง พระราชทานนามว่า "พระที่นั่งชลังคพิมาน" ต่อพลับพลาสูงเข้าไปทางด้านตะวันออก มีพระที่นั่งสูงเป็นที่ประทับองค์หนึ่ง พระราชทานนามว่า "พระที่นั่งทิพยสถานเทพสถิต" พระที่นั่งข้างเหนือลดพื้นต่ำลงมาเป็นท้องพระโรงฝ่ายหน้าองค์หนึ่ง พระราชทานนามว่า "พระที่นั่งราชกิจวินิจฉัย" มีพระที่นั่งข้างใต้เหมือนกันกับองค์ข้างเหนือเป็นที่พักฝ่ายใน พระราชทานนามว่า "พระที่นั่งอนงค์ในสราญรมย์" ส่วนตรงหน้าพระที่นั่งชลังคพิมานใต้ท่าเสด็จลงเรือ โปรดเกล้าฯ ให้ก่อเขื่อนทำสระเป็นที่สรงสระหนึ่งก่อกำแพงเป็นบริเวณข้างในทั้ง 3 ด้านมีป้อมริมน้ำปลายแนวกำแพงด้านเหนือ พระราชทานนามว่าป้อมพรหมอำนวยศิลป์ ป้อมข้างใต้ตรงชื่อ ป้อมอินทร์อำนวยศร และโปรดเกล้าฯ ให้เรียกรวมกันทั้งบริเวณว่า ท่าราชวรดิฐ แปลว่า ท่าอันประเสริฐของพระราชา ข้างเหนือขึ้นไปทำท่าสำหรับเรือข้าราชการอีกท่าหนึ่ง โปรดเกล้าฯ ให้เรียกว่า ท่านิเวศน์วรดิฐ ซึ่งปัจจุบันเป็นท่าเรือรับส่งข้าราชการทหารเรือและประชาชนทั่วไปข้ามฟากแม่น้ำเจ้าพระยาจากฝั่งพระนครไปยังฝั่งธนบุรีขึ้นตรงท่าของกรมอู่ทหารเรือ
ต่อมาในรัชสมัยพระบาทสมเด็จพระจุลจอมเกล้าเจ้าอยู่หัว พระที่นั่งในบริเวณท่าราชวรดิฐชำรุดจึงโปรดเกล้าฯ ให้ซ่อมรักษาพระที่นั่งราชกิจวินิจฉัยไว้ นอกนั้นให้รื้อเสีย ปัจจุบันท่าราชวรดิฐยังเป็นที่เสด็จประทับในการเสด็จโดยกระบวนพยุหยาตราทางชลมารค
การประท้วงของกลุ่มนักเรียนในชิลี พ.ศ. 2554-2556
'''การประท้วงของกลุ่มนักเรียนในชิลี พ.ศ. 2554-2556''' เป็นเหตุการณ์ประท้วงเพื่อต้องการปฏิรูปการศึกษาในชิลี
การชุมนุมประท้วงของนักเรียนชาวชิลีในปี2011-2013 หรือ รู้จักในนาม ฤดูหนาวของชาวชิลี (โดยเฉพาะอย่างยิ่งของความเกี่ยวข้องในการชุมนุมครั้งใหญ่ในเดือนสิงหาคม ปีพ.ศ. 2554) หรือ เหตุการ์ณความขัดแย้งทางการศึกษาของชาวชิลี (อย่างที่กล่าวโดยสื่อของชิลี) เป็นการชุมนุมประท้วงที่ขับเคลื่อนโดยนักเรียนทั่วทั้งประเทศชิลี ที่ต้องการรูปแบบโครงสร้างทางการศึกษาใหม่ภายในประเทศ รวมถึงการเพิ่มความพร้อมของการศึกษาขั้นทุติยภูมิทางตรงในรัฐ และจุดจบของผลประโยชน์ในการศึกษาขั้นที่สูงกว่า เมื่อเร็วๆนี้ 45%ของนักเรียนชิลีเรียนอยู่ที่โรงเรียนมัธยมปลายเก่าแก่ของประเทศ และ มหาวิทยาลัยเกือบทั้งหมดเป็นมหาวิทยาลัยเอกชน ไม่มีมหาวิทยาลัยเอกชนถูกสร้างขึ้นอีกหลังจากการสิ้นสุดของการเปลี่ยนแปลงระบบการปกครองเป็นประชาธิปไตยของประเทศชิลี ในปี ค.ศ. 1990 ถึงแม้ว่าจำนวนของนักศึกษาในมหาวิทยาลัยจะมากขึ้นก็ตาม นอกเหนือจากการให้ความสนใจกับความต้องการทางการศึกษานั้น ยังมีความรู้สึกที่การชุมนุมประท้วงสะท้อนออกมาก็คือ “ความไม่พอใจลึกๆ” ท่ามกลางบางส่วนของสังคมกับความเหลื่อมล้ำ ไม่เท่ากันของประเทศชิลี การประท้วงได้รวมถึงการเดินขบวนไร้ความรุนแรงครั้งยิ่งใหญ่แต่ก็ยังมีบางส่วนที่ยังคงใช้ความรุนแรงที่ฝั่งของผู้ชุมนุมพอๆกับการจลาจลของเจ้าหน้าที่ตำรวจ สิ่งแรกที่รัฐบาลออกมาประกาศอย่างชัดเจนสู่ผู้ชุมนุมคือการขอร้องของกองทุนเพื่อการศึกษาการสับเปลี่ยนรัฐมนตรีโดยแทนที่รัฐมนตรีการศึกษา Joaquín Lavín และถูกมองว่าไม่เป็นความสำคัญเท่าที่ควร การขอร้องอย่างอื่นก็ถูกปฏิเสธด้วย การชุมนุมทางการศึกษาของนักเรียนเหล่านี้ไม่ได้ประสบความสำเร็จไปเสียทุกอย่างแต่เป็นการนำมาซึ่งการตกของยอดความสนใจในการอนุมัติ Piñera ที่คำนวณได้26%-30% ในโพลเดือนสิงหาคมปีพ.ศ. 2011 โดยนักสภิติชาวชิลีและไม่เพิ่มขึ้นอีกเลยจนถึงมกราคมปีพ.ศ. 2012
เทลส์ออฟแฟนตาเซีย
เทลส์ออฟแฟนตาเซีย (テイルズ オブ ファンタジア) (Tales of Phantasia) เป็นเกมแอ็กชันเล่นตามบทบาทที่ได้รับการพัฒนาโดยวูล์ฟทีม เกมนี้เป็นภาคแรกในซีรีส์เทลส์ของบริษัทนัมโค ซึ่งได้รับการเปิดตัวครั้งแรกสำหรับซูเปอร์แฟมิคอมในเดือนธันวาคม ค.ศ. 1995 ต่อมา ได้ย้ายไปยังแพลตฟอร์มอื่น ๆ อีกจำนวนหนึ่ง รวมถึงเวอร์ชันเฉพาะญี่ปุ่นสำหรับเพลย์สเตชันในเดือนธันวาคม ค.ศ. 2008 และเวอร์ชันเกมบอยอัดวานซ์ที่เผยแพร่โดยนัมโคที่ประเทศญี่ปุ่นญี่ปุ่นในเดือนสิงหาคม ค.ศ. 2003 รวมถึงต่อมาได้รับการเผยแพร่โดยบริษัทนินเท็นโดในทวีปอเมริกาเหนือและยุโรปเมื่อเดือนมีนาคม ค.ศ. 2006 นับเป็นครั้งแรกที่วางจำหน่ายเกมดังกล่าวอย่างเป็นทางการเป็นภาษาอังกฤษ ส่วนฉบับรีเมคระบบเพลย์สเตชัน พอร์เทเบิลในชื่อเทลส์ออฟแฟนตาเซียฟูลวอยซ์อิดิชัน (テイルズ オブ ファンタジア-フルボイスエディション-, เทรูซุ โอบุ ฟันตาเจีย -ฟูรุ โบอิซุ เอดิชง-) ได้ตามมาในเดือนกันยายน ค.ศ. 2006 โดยมีการพากย์เต็มรูปแบบในฉากเนื้อเรื่อง ซึ่งต่อมาได้รับการรวมเข้ากับการปรับปรุงเพิ่มเติมโดยเป็นส่วนหนึ่งของเทลส์ออฟแฟนตาเซีย: นาริกิริดันเจียนครอส ในเดือนมิถุนายน ค.ศ. 2010 ผู้ผลิตเกมได้ตั้งชื่อประเภทที่มีลักษณะเฉพาะให้เกมประเภทนี้ว่าเลเจนดารี อาร์พีจี (伝説のRPG, เด็นเซ็ตสึ โนะ อาร์พีจี) โดยฟูลวอยซ์อิดิชันมีชื่อว่าเลเจนดารี อาร์พีจี เอ็มเบลลิชด์วิธวอยส์ (声が彩る、伝説のRPG, โคเอะ งะ อิโรโดรุ, เด็นเซ็ตสึ โนะ อาร์พีจี) นอกจากนี้ เดอแจปได้เผยแพร่การแปลโดยแฟน ๆ อย่างไม่เป็นทางการของเวอร์ชันซูเปอร์แฟมิคอมดั้งเดิมเมื่อวันที่ 12 กุมภาพันธ์ ค.ศ. 2001
เกมดังกล่าวเกิดขึ้นในโลกแฟนตาซีของอาเซเลีย และเดินเรื่องตามเครส อัลบาน ซึ่งเป็นนักดาบที่ได้รับการฝึกมาอย่างดี ผู้พยายามแก้แค้นหลังจากที่บ้านเกิดของเขาถูกทำลาย แต่หลังจากค้นพบตัวตนของเขาในฐานะผู้สืบเชื้อสายมาจากหนึ่งในสี่นักรบ เขาก็เข้าไปพัวพันกับความขัดแย้งเกี่ยวกับเดออส ผู้ทำสงครามซึ่งเป็นศัตรูหลักของเกมอย่างรวดเร็วหลังจากที่เขาได้รับการปล่อยตัวจากการถูกจองจำ ด้วยเหตุนี้ เครสจึงต้องใช้การเดินทางข้ามเวลาเพื่อรวบรวมพันธมิตรที่สามารถช่วยให้เขายุติการอาละวาดของเดออส ตลอดจนเพื่อทุกคน
เกมนี้ได้รับการเขียนและตั้งโปรแกรมโดยโยชิฮารุ โกตันดะ, ออกแบบโดยมาซากิ โนริโมโตะ ตลอดจนแต่งเพลงโดยโมโตอิ ซากูราบะ, ชินจิ ทามูระ และเรียวตะ ฟูรูยะ ส่วนตัวละครได้รับการออกแบบโดยศิลปินมังงะอย่างโคซูเกะ ฟูจิชิมะ นอกจากนี้ ยังมีซีรีส์อนิเมะสั้นที่สร้างจากเกม โดยให้ชื่อว่าเทลส์ออฟแฟนตาเซีย: ดิแอนิเมชัน ซึ่งเปิดตัวใน ค.ศ. 2004
ระบบประจัญบาน
ในระบบลิเนียร์โมชันแบตเทิล (LMBS) การต่อสู้จะเล่นในลักษณะภูมิประเทศปริภูมิสองมิติที่มักจะกว้างกว่าความกว้างของหน้าจอเดียว ดังนั้นหน้าจอจึงสามารถเลื่อนไปทางซ้ายและทางขวาได้ ขึ้นอยู่กับตำแหน่งที่ตัวละครและฝ่ายตรงข้ามตั้งอยู่อย่างเกี่ยวข้องกัน ระบบลิเนียร์โมชันแบตเทิลมีเมนูหยุดชั่วคราวระหว่างการต่อสู้ที่ให้ผู้เล่นเลือกคาถาหรือไอเทม เช่นเดียวกับเกมต่อสู้บางเกม เป็นไปได้ที่จะกำหนดไอเทมหรือท่าแบบผสมให้แก่ปุ่มเฉพาะเพื่อเป็นทางลัดสำหรับการกระทำอย่างรวดเร็ว
วิภูริศ ศิริทิพย์
วิภูริศ ศิริทิพย์ หรือ ภูมิ หรือที่รู้จักกันในนาม ภูมิ วิภูริศ เกิดเมื่อวันที่ 16 สิงหาคม พ.ศ. 2538 เป็นนักร้อง นักดนตรี นักแต่งเพลงชาวไทย แนวดนตรีอินดีโฟล์ก และนีโอโซล ในสังกัด ค่ายแรตส์เรเคิดส์
ประวัติ
วิภูริศเกิดที่ประเทศไทย มีบิดาเป็นสถาปนิก และ มารดาเป็นนักออกแบบกราฟิก ทั้งคู่เป็นชาวไทย ต่อมาเมื่ออายุได้ 9 ปี วิภูริศได้ย้ายตามครอบครัวไปอยู่อาศัยในประเทศนิวซีแลนด์ ในเมือง ฮามิลตัน (Hamilton) ห่างจากออกแลนด์ไปทางใต้ประมาณ 1.30 ชั่วโมง เมื่ออายุได้ 15 ปี ได้เครื่องดนตรีชุดแรกคือกลองชุด ซึ่งตนมีประสงค์อยากเล่นกลองมาตั้งแต่ยังเป็นเด็ก แต่เล่นได้ 2 ปีก็เปลี่ยนมาเล่นกีตาร์แทน เพราะเมื่อเล่นกลองมักจะเสียงดังรบกวนเพื่อนบ้าน ในขณะเดียวกันก็เริ่มทำงานพาร์ตไทม์ และเริ่มงานดนตรีอยู่บ้าง พออายุ ราว 16-17 ปี เริ่มคัฟเวอร์เพลงลงยูทูบ เมื่ออายุ 18 ปี วิภูริศได้ย้ายกลับมาอยู่ที่ประเทศไทยเพื่อศึกษาต่อระดับปริญญาตรี สาขาวิชาการผลิตภาพยนตร์ วิทยาลัยนานาชาติ มหาวิทยาลัยมหิดล และเริ่มทำเพลงจริงจังตอนอายุ 19 ปี โดยแต่งทั้งเนื้อร้องและทำนองเอง เผยแพร่ผ่านทางบริการสตรีมเพลงฟังใจ
วิภูริศเริ่มรู้จักกับอนุชา โอเจริญ ผู้ก่อตั้งค่ายแรตส์เรเคิดส์ จากนั้นได้เริ่มทำเดโม่ และมีเพลงแรกคือ "Adore" ขณะที่เขาเรียนอยู่ชั้นปี 1-2 มีอัลบัมแรกคือ Man Child ออกมาเมื่อปี 2560 แนวเพลงของเขาได้แก่แนวอินดีโฟล์ก นีโอโซล และออลเทอร์นาทิฟนีโอโซล ในปี พ.ศ. 2561 เพลง "Long Gone" ซึ่งเขากำกับมิวสิควิดีโอด้วยตนเองกลายเป็นที่พูดถึงในโลกอินเทอร์เน็ต ตามด้วยเพลง "Lover Boy" ซึ่งถูกเผยแพร่และเป็นที่นิยมทั้งในประเทศไทยและโดยเฉพาะในต่างประเทศ สิ่งเหล่านี้ผลักดันให้เขาเดินทางไปเล่นคอนเสิร์ตในต่างประเทศที่ไต้หวันเป็นประเทศแรก หลังจากนั้นเขาได้แสดงคอนเสิร์ตทัวร์ทวีปเอเชีย ได้แก่ ประเทศญี่ปุ่น และ ประเทศเกาหลีใต้ ตามลำดับ ในปีเดียวกันเขาได้เริ่มแสดงคอนเสิร์ตทัวร์ทวีปยุโรปและทวีปอเมริกา เริ่มต้นจากโปแลนด์, เยอรมนี, สหราชอาณาจักร, ไอร์แลนด์, ฝรั่งเศส, สวิตเซอร์แลนด์, อิตาลี, เนเธอร์แลนด์ และ เบลเยียม และปิดท้ายเวิลด์ทัวร์ที่ 4 เมืองใหญ่ในสหรัฐ ต่อมาในช่วงต้นเดือนพฤศจิกายน 2561 วิภูริศมีคอนเสิร์ตใหญ่เต็มรูปแบบครั้งแรกในไทยที่มีชื่อว่า "เวรี่ไลฟ์: บอยพาโบล แอนด์ ภูมิ วิภูริศ" ในวันเสาร์ที่ 24 พฤศจิกายน 2561
อำเภอแม่ลาน้อย
แม่ลาน้อย เป็นอำเภอหนึ่งของจังหวัดแม่ฮ่องสอน
ที่ตั้งและอาณาเขต
อำเภอแม่ลาน้อยมีอาณาเขตติดต่อกับเขตการปกครองข้างเคียงดังต่อไปนี้
ประวัติ
แม่ลาน้อยแต่เดิมเป็นถิ่นที่ตั้งของชาวลัวะ (ละว้า) อาศัยประกอบการทำมาหาเลี้ยงชีพตามลำน้ำสองแง่ ซึ่งมีต้นน้ำจากทิวเขาเดียวกัน แง่ที่ไหลไปทางแม่ลาหลวงเป็นแง่ที่กว้างใหญ่และมีความยาวกว่าแง่ที่ไหลมาทางแง่แม่ลาน้อย และเนื่องจากที่ราบข้างลำน้ำเป็นถิ่นฐานทำมาหากินของพวกชาวลัวะมาก่อน จึงเรียกชื่อแม่น้ำทั้งสองสายว่า "แม่ลัวะหลวง" และ "แม่ลัวะน้อย" ต่อมาชาวลั๊วะถูกชาวเงี้ยว (ไทยใหญ่) เข้าแย่งที่ทำกิน พวกลัวะจึงร่นถอยอพยพห่างออกไป นาน ๆ เข้าการออกเสียงคำว่า "ลัวะ" ก็เพี้ยนไปเป็น "ลา" ตามสำเนียงของชาวเงี้ยว ในที่สุดเรียกชื่อเป็น "แม่ลาน้อย" มาจนถึงปัจจุบัน
ในปี พ.ศ. 2509 ราษฎรในพื้นที่ได้ยื่นเรื่องราวต่อราชการ ขอให้ตั้งกิ่งอำเภอขึ้นที่ตำบลแม่ลาน้อย โดยกระทรวงมหาดไทยได้พิจารณาเห็นว่าเป็นตำบลที่อยู่ไกลท้องที่ทุรกันดาร และห่างไกลจากตัวอำเภอ เจ้าหน้าที่มีโอกาสตรวจเยี่ยมเยือนดูแลทุกข์สุขของราษฎรน้อยมาก เพราะทางคมนาคมไม่สะดวก ซึ่งอาจเป็นการเสียหายในด้านการปกครอง ประกอบกับหมู่บ้านดังกล่าวมีโอกาสที่จะเจริญในอนาคต เพราะราษฎรอาศัยอยู่กันหนาแน่นมาก และมีพื้นที่ทำมาหากินได้ โดยเฉพาะมีทรัพยากรทางธรรมชาติ พอที่จะยกระดับการครองชีพของราษฎรในตำบลดังกล่าวนี้ให้ดียิ่งขึ้น จึงแนะนำประชุมชี้แจงร่วมกับทางอำเภอแม่สะเรียง รายงานต่อกระทรวงมหาดไทย ขอจัดตั้งที่ว่าการกิ่งอำเภอขึ้น และเมื่อวันที่ 1 กุมภาพันธ์ พ.ศ. 2510 จึงแยกออกมาเป็น กิ่งอำเภอแม่ลาน้อย  กับได้โอนท้องที่ตำบลแม่ลาหลวง ของอำเภอขุนยวม เข้ามาในการปกครองของทางกิ่งอำเภอในวันที่ 23 พฤศจิกายน พ.ศ. 2510
ในปี พ.ศ. 2514 ได้มีการตั้งตำบลเพิ่มอีก 2 ตำบล ได้แก่ ตำบลท่าผาปุ้ม โดยแยกบางหมู่บ้านออกมาจากการปกครองของตำบลแม่ลาน้อย และตั้งตำบลแม่โถ โดยแยกบางหมู่บ้านออกมาจากการปกครองของตำบลแม่ลาหลวง ภายในวันเดียวกัน เนื่องจากหลักเกณฑ์ต้องมีตำบลไม่น้อยกว่า 4 ตำบล (ในกรณีพื้นที่ห่างไกล) ในปี พ.ศ. 2516 ได้โอนพื้นที่หมู่ 6 บ้านท่าผาปุ้ม และพื้นที่หมู่ 7 บ้านแม่เตี๋ย (ในขณะนั้น) ของตำบลบ้านกาศ อำเภอแม่สะเรียง มาสมทบขึ้นกับตำบลท่าผาปุ้ม ก่อนที่จะยกฐานะขึ้นเป็น อำเภอแม่ลาน้อย  โดยพระราชกฤษฎีกาเมื่อวันที่ 21 สิงหาคม 2518 ในขณะนั้นท้องที่อำเภอแม่ลาน้อยมีเขตการปกครองทั้งหมด 4 ตำบล ได้แก่ ตำบลแม่ลาหลวง ตำบลแม่ลาน้อย ตำบลท่าผาปุ้ม และตำบลแม่โถ
ต่อมาได้แยกบางหมู่บ้านออกมาจากการปกครองของตำบลแม่ลาน้อยและตำบลท่าผาปุ้ม จัดตั้งขึ้นเป็นตำบลห้วยห้อม ในปี พ.ศ. 2525 เมื่ออำเภอแม่ลาน้อยมีสภาพชุมชนและชุมนุมการค้าหนาแน่นหรือมีสภาพเจริญขึ้นกว่าเดิมมาก จึงมีการจัดตั้งสุขาภิบาลแม่ลาน้อย ในปี พ.ศ. 2526 ทีมีลักษณะเป็นชุมชนขนาดใหญ่ และแยกบางหมู่บ้านออกมาจากการปกครองของตำบลแม่โถและตำบลแม่ลาหลวง จัดตั้งขึ้นเป็นตำบลแม่นาจาง และในปี พ.ศ. 2534 ได้จัดตั้งตำบลลำดับที่ 7 ของอำเภอโดยแยกบางหมู่บ้านออกมาจากการปกครองของตำบลแม่ลาหลวง จัดตั้งขึ้นเป็นตำบลสันติคีรี และตั้งตำบลลำดับที่ 8 โดยแยกบางหมู่บ้านออกมาจากการปกครองของตำบลแม่นาจาง จัดตั้งขึ้นเป็นตำบลขุนแม่ลาน้อย ในปี พ.ศ. 2536 จึงมีเขตการปกครองทั้งหมด 8 ตำบลจนถึงปัจจุบัน
การปกครองส่วนภูมิภาค
อำเภอแม่ลาน้อยแบ่งพื้นที่การปกครองออกเป็น 8 ตำบล 69 หมู่บ้าน ได้แก่
การปกครองส่วนท้องถิ่น
ท้องที่อำเภอแม่ลาน้อยประกอบด้วยองค์กรปกครองส่วนท้องถิ่น 9 แห่ง ได้แก่
เซตกำลัง
ตามหลักวิชาคณิตศาสตร์ เซตกำลัง หรือ เพาเวอร์เซต (power set) ของเซต S ใดๆ เขียนแสดงด้วยสัญลักษณ์, P(S), ℙ(S), ℘(S) หรือ 2S เป็นเซตของเซตย่อยทั้งหมดของ S รวมทั้งเซตว่าง และเซต S เอง ตามหลักทฤษฎีเซตเชิงสัจพจน์ (เช่นสัจพจน์ ZFC) สัจพจน์แห่งเซตกำลังรองรับการมีอยู่ของเซตกำลังสำหรับเซตใดๆ
เซตย่อยใดๆ ของ เรียกว่า ครอบครัวของเซต บน S
ตัวอย่าง
ถ้า S เป็นเซต {x, y, z} แล้วเซตย่อยของ S ได้แก่:
ดังนั้นเซตกำลังของ S คือ {{}, {x}, {y}, {z}, {x, y}, {x, z}, {y, z}, {x, y, z}}
สมบัติ
ถ้า S เป็นเซตจำกัดที่มีสมาชิก |S| = n ตัว แล้วจำนวนของเซตย่อยของ S คือ ทำให้เกิดสัญกรณ์ 2^S สามารถพิสูจน์ได้ดังนี้
การอ้างเหตุผลแนวทแยงของคันทอร์ แสดงว่าเซตกำลังของเซต (ทั้งเซตจำกัดและเซตอนันต์) มี ภาวะเชิงการนับ มากกว่าเซตนั้นๆ เสมอ (กล่าวคือเซตกำลังของเซตใดๆ ต้องใหญ่กว่าเซตนั้นๆ) โดยเฉพาะอย่างยิ่งทฤษฎีบทของคันทอร์แสดงว่าเซตกำลังของเซตอนันต์นับได้เป็นเซตอนันต์นับไม่ได้ ตัวอย่าง เช่น เซตกำลังของเซตของจำนวนธรรมชาติมีความสัมพันธ์หนึ่งต่อหนึ่งทั่วถึงกับเซตของจำนวนจริง (ดูหน้า cardinality of the continuum)
เซตกำลังของเซต S และการดำเนินการหายูเนียน อินเตอร์เซกชัน และ ส่วนเติมเต็ม สามารถมองเป็นตัวอย่างต้นแบบของพีชคณิตแบบบูล ที่จริงแล้วยังสามารถแสดงว่าพีชคณิตแบบบูลขนาดจำกัดใดๆ เป็นสมสัณฐานกับพีชคณิตแบบบูลของเซตกำลังของเซตจำกัดบางเซต สำหรับพีชคณิตแบบบูลขนาดอนันต์ ข้อความนี้ไม่เป็นจริง แต่พีชคณิตแบบบูลขนาดอนันต์ทุกโครงสร้างสามารถแทนด้วยโครงสร้างพีชคณิตย่อย ของเซตกำลังของพีชคณิตแบบบูล (ดูหน้า Stone's representation theorem)
เซตกำลังของเซต S ก่อให้เกิด อาบีเลียนกรุป เมื่อพิจารณาด้วยการดำเนินการหาผลต่างสมมาตร (โดยมีเซตว่างเป็นสมาชิกเอกลักษณ์และแต่ละเซตเป็นตัวผกผันกับเซตนั้นๆ) เซตกำลังของเซต S ยังก่อให้เกิดโมนอยด์สลับที่ เมื่อพิจารณาด้วยการดำเนินการหาอินเตอร์เซกชัน การพิสูจน์กฎการแจกแจงสามารถแสดงว่าเซตกำลังกับการดำเนินการทั้งสองนี้สร้างริงแบบบูล
แสดงเซตย่อยในรูปฟังก์ชัน
ในวิชาทฤษฎีเซต XY เป็นเซตของฟังก์ชันทั้งหมดจาก Y ไป X เพราะว่า "2" อาจนิยามเป็น {0,1} (ดูหน้า จำนวนธรรมชาติ) ดังนั้น 2S (นั่นคือ {0,1}S) เป็นเซตของฟังก์ชันทั้งหมดจาก S ไปยัง {0,1} เมื่อจำแนกฟังก์ชันตัวใดตัวหนึ่งใน 2S กับบุพภาพที่สอดคล้องกันของฟังก์ชันนั้น จะเห็นว่ามีความสัมพันธ์หนึ่งต่อหนึ่งทั่วถึงระหว่าง 2S กับ  โดยแต่ละฟังก์ชันเป็นฟังก์ชันบ่งชี้ของเซตย่อยที่เป็นสมาชิกของ กับสิ่งที่ฟังก์ชันบ่งชี้บ่งชี้  ฉะนั้น 2S และ  ถือว่าเท่ากันทุกประการเชิงทฤษฎีเซตได้ (ดังนั้นจึงมีมูลเหตุสำหรับการเขียนแทนเซตกำลังด้วย 2S สองประการ ได้แก่ การเขียนสับเซตแทนด้วยฟังก์ชันเป็นกรณีพิเศษของสัญกรณ์ XY และสมบัติของเซตกำลังข้างต้นว่า |2S| = 2undefined)
สัญกรณ์สามารถประยุกต์ใช้กับตัวอย่างข้างต้นที่ เพื่อให้เห็นสมสัณฐานกับจำนวนฐานสองตั้งแต่ 0 จนถึง 2n−1 โดย n เป็นจำนวนสมาชิกของเซต 1 ในตำแหน่งที่สอดคล้องกันกับตำแหน่งสมาชิกที่ปรากฏใน S บ่งชี้ถึงการมีสมาชิกตัวนั้นๆ ดังนั้น {x, y} = 110
สำหรับเซตกำลังทั้งหมดของ S จะได้
ความสัมพันธ์กับทฤษฎีบททวินาม
เซตกำลังมีความสัมพันธ์กับทฤษฎีบททวินาม จำนวนของเซตที่มีสมาชิก k ตัวในเซตกำลังของเซตที่มีสมาชิก n ตัวจะเท่ากับการจัดหมู่ C(n,k) เรียกอีกชื่อว่าสัมประสิทธิ์ทวินาม
ตัวอย่าง เซตกำลังของเซตขนาด 3 มี:
พระที่นั่งจักรีมหาปราสาท
พระที่นั่งจักรีมหาปราสาท เป็นพระที่นั่งแปดในหมู่พระที่นั่งจักรีมหาปราสาท ภายในพระบรมมหาราชวัง โดยพระบาทสมเด็จพระจุลจอมเกล้าเจ้าอยู่หัวทรงพระกรุณาโปรดเกล้าฯ ให้สร้างขึ้นเมื่อ พ.ศ. 2419 ตั้งอยู่ระหว่างพระมหามณเฑียรกับพระมหาปราสาท ประกอบด้วย ปราสาท 3 องค์ ทอดตัวจากทิศตะวันออกไปทิศตะวันตก แต่ละองค์เชื่อมต่อกันด้วยมุขกระสันโดยตลอด
พระที่นั่งจักรีมหาปราสาท มีความโดดเด่นกว่าพระที่นั่งในหมู่พระที่นั่งจักรีมหาปราสาทอื่น ๆ เนื่องจากเป็นผสมผสานระหว่างสถาปัตยกรรมไทยกับสถาปัตยกรรมยุโรป โดยตัวอาคารพระที่นั่งมีรูปแบบสถาปัตยกรรมยุโรป แต่หลังคาพระที่นั่งเป็นรูปแบบสถาปัตยกรรมไทย จนเป็นที่มาของชื่อ "ฝรั่งสวมชฎา"
เนื่องจากความเป็นสถาปัตยกรรมที่มีความโดดเด่นกว่าพระที่นั่งอื่น ๆ ทำให้ปัจจุบันพระที่นั่งจักรีมหาปราสาทกลายเป็นหนึ่งในจุดดึงดูดสำคัญที่สุดของพระบรมมหาราชวัง เป็นหนึ่งในสถานที่ที่สำคัญที่สุดในพระบรมมหาราชวัง เช่นเดียวกับพระพุทธมหามณีรัตนปฏิมากร ในพระอุโบสถวัดพระศรีรัตนศาสดาราม
ประวัติ
เดิมมีพระที่นั่งต่าง ๆ เรียงต่อเนื่องกันรวม 11 องค์ ปัจจุบันเหลืออยู่เพียง 3 องค์ คือ พระที่นั่งจักรีมหาปราสาท พระที่นั่งมูลสถานบรมอาสน์ และพระที่นั่งสมมติเทวราชอุปบัติ ซึ่งพระที่นั่งทั้งอีก 2 องค์ที่กล่าวถึงนั้นได้รื้อลงแล้วสร้างใหม่ในสมัยพระบาทสมเด็จพระมหาภูมิพลอดุลยเดชมหาราช บรมนาถบพิตร ทั้งนี้ ในพ.ศ. 2542 ได้มีโครงการสร้างพระที่นั่งจักรีมหาปราสาทส่วนต่อเติมในพื้นด้านหลัง เพื่อใช้ในการพระราชทานเลี้ยงต้อนรับพระราชอาคันตุกะ แล้วเสร็จในเดือนมิถุนายน พ.ศ. 2549
เริ่มแรกนั้นพระบาทสมเด็จพระจุลจอมเกล้าเจ้าอยู่หัวโปรดเกล้าฯ ให้สร้างพระที่นั่งองค์ใหม่เป็นแบบตะวันตก แต่สมเด็จเจ้าพระยาบรมมหาศรีสุริยวงศ์ (ช่วง บุนนาค) กราบบังคมทูลขอให้ทำเป็นปราสาท จึงทรงพระกรุณาโปรดเกล้าฯ ให้เปลี่ยนทรงหลังคาเป็นหลังคายอดปราสาท 3 ยอดเรียงกันตามสถาปัตยกรรมไทย และเสด็จยกยอดปราสาทใน พ.ศ. 2421 มีการเฉลิมพระราชมนเฑียรใน พ.ศ. 2425 ทรงพระกรุณาโปรดเกล้าฯ พระราชทานนามว่า พระที่นั่งจักรีมหาปราสาท
พระที่นั่งองค์นี้ชั้นบนสุดเป็นที่ประดิษฐานพระบรมอัฐิของพระมหากษัตริย์และพระมเหสีตั้งแต่พระบาทสมเด็จพระจอมเกล้าเจ้าอยู่หัว เป็นต้นมา เป็นที่เสด็จฯออกให้คณะทูตานุทูต ข้าราชการชั้นสูงเข้าเฝ้า หรือรับรองแขกผู้มีเกียรติ ภายในพระที่นั่งเป็นที่ประดิษฐาน พระที่นั่งพุดตานถม ซึ่งเป็นพระราชอาสน์ราชบัลลังก์ประจำพระที่นั่งจักรีมหาปราสาท องค์พระที่นั่งทำด้วยไม้หุ้มเงินถมลงยาทาทองซึ่งเรียกว่า ถมตะทอง  นับได้ว่าเป็นเครื่องถมทองชิ้นใหญ่ที่สุดในประเทศไทย
โคมไฟแชนเดอเลียร์ขนาดใหญ่ภายในพระที่นั่งนั้น ที่จริงแล้วมิใช่สั่งมาโดยตรง สมเด็จเจ้าพระยาบรมมหาศรีสุริยวงศ์ (ช่วง บุนนาค) ได้สั่งมาที่บ้านของตนเอง แต่ปรากฏว่าโคมนั้นมีขนาดใหญ่เกินไป ท่านจึงนำมาถวายแด่พระบาทสมเด็จพระจุลจอมเกล้าเจ้าอยู่หัว
พระที่นั่งจักรีมหาปราสาทยังเป็นสถานที่แห่งแรกในประเทศไทยที่มีการใช้ไฟฟ้าเป็นครั้งแรกอีกด้วย ด้วยเหตุที่ว่าสมเด็จพระเจ้าบรมวงศ์เธอ กรมพระยาเทวะวงศ์วโรปการ ได้ทอดพระเนตรเห็นแสงไฟฟ้านั้นที่ประเทศทางตะวันตก และมีพระราชประสงค์ที่จะมาใช้ในประเทศไทย
พระที่นั่งจักรีมหาปราสาท เป็นสถานที่ซึ่งพระมหากษัตริย์ไทยทรงใช้ในการรับรองผู้นำเอเปค ทั้งในการประชุมในปี พ.ศ. 2546 และ พ.ศ. 2565
สถาปัตยกรรม
พระที่นั่งจักรีมหาปราสาทเป็นพระที่นั่ง 3 ชั้นสถาปัตยกรรมแบบผสมผสานระหว่างไทยและยุโรปแต่หลังคาเป็นยอดปราสาทแบบไทยมีมุข 3 มุข
ภายในพระที่นั่ง
ภายในพระที่นั่งจะประกอบไปด้วย
ท้องพระโรงกลาง
ท้องพระโรงกลางกว้าง 12.70 เมตร ยาว 24 เมตรเพดานสูง 14 เมตรภายในประดิษฐานพระที่นั่งพุดตานถมซึ่งเป็นพระราชอาสน์ประจำพระที่นั่งซึ่งกางกั้นด้วยนพปฎลมหาเศวตฉัตรใช้เป็นสถานที่สำหรับออกให้คณะทูตานุทูตเฝ้ารวมทั้งถวายพระราชสาสน์ตราตั้งและถวายพระพรชัยมงคลในโอกาสสำคัญ ๆ ภายในท้องพระโรงกลางนี้ประดิษฐานพระราชบัลลังก์ประจำพระที่นั่ง มีชื่อว่า พระที่นั่งพุดตานถม
และเพิ่มมาอีก1องค์คือ
รายชื่อผู้ได้รับรางวัลการลำดับภาพยอดเยี่ยม รางวัลภาพยนตร์ไทย
รายชื่อผู้ได้รับรางวัลการลำดับภาพยอดเยี่ยม (ตัดต่อ) การประกวดภาพยนตร์ไทย
พ.ศ. 2520 - 2529
ไม่มีข้อมูล
พ.ศ. 2540 - 2549
ไม่มีข้อมูล
SRAM Corporation
SRAM Corporation (อ่านว่า สแรม) เป็นบริษัทผู้ผลิตชิ้นส่วนจักรยานสัญชาติอเมริกัน ก่อตั้งในปี 1987 ที่เมืองชิคาโก สหรัฐอเมริกา เป็นผู้ผลิตระบบขับเคลื่อนจักรยานรายใหญ่อันดับสอง รองจาก ชิมะโนะ
ชื่อบริษัท SRAM เขียนด้วยตัวอักษรตัวใหญ่ทั้งหมด มาจากชื่อย่อของสามผู้ก่อตั้งบริษัท คือ Scott, Ray และ Sam (คือชื่อหน้าของ Scott King ชื่อกลางของ Stan Ray Day และ อักษรจากชื่อ Sam Harwell Patterson) ทั้งสามคนร่วมกันออกแบบผลิตภัณฑ์ชิ้นแรกของบริษัท เป็นระบบเปลี่ยนเกียร์แบบใช้ข้อมือบิด (Grip Shift หรือ Twist Shift) ที่วางจำหน่ายในปี ค.ศ. 1987 ชื่อบริษัทมักถูกออกเสียงผิดเป็น "เอส-แรม" (มาจากเสียงอ่าน Static Random Access Memory (SRAM) ที่มีตัวย่อเหมือนกัน) หรือ "ชแรม"
โปเกมอน มิสทะรีดันเจียน กินจิส์เรสคิวทีม
โปเกมอน มิสทะรีดันเจียน กินจิส์เรสคิวทีม (Pokémon Mystery Dungeon: Ginji's Rescue Team) เป็นหนังสือการ์ตูนญี่ปุ่นของโปเกมอน ต้นแบบจากเกมโปเกมอน มิสทะรีดันเจียน บลูเรสคิวทีมและเรดเรสคิวทีม เขียนโดย Makoto Mizobuchi มีเรืองทั้งหมด 6 ตอน ได้เป็นนิตยสารฉบับรายเดือนของญี่ปุ่นโดย โคโระโคโระคอมมิก ในฤดูใบไม้ร่วงเมื่อปีพ.ศ. 2548 ฉบับรวมเล่มของญี่ปุ่นโดย สำนักพิมพ์โชงากูกัง ออกจำหน่ายในวันที่ 28 กันยายน พ.ศ. 2549 ในทวีปอเมริกาเหนือได้การแปลเป็นภาษาอังกฤษ เผยแพร่ในนิตยสารโดย นินเท็นโดเพาเวอร์ เมื่อเดือนกันยายน พ.ศ. 2549 - กุมภาพันธ์ พ.ศ. 2550 ฉบับรวมเล่มภาษาอังกฤษโดย สำนักพิมพ์วีไอแซดมีเดีย ออกจำหน่ายในวันที่ 6 มีนาคม พ.ศ. 2550 เป็นหนังสือภาษาอังกฤษเล่มแรกเปลี่ยนอ่านหนังสือแบบขวาไปซ้าย แบบหนังสือการ์ตูนของญี่ปุ่น ซึ่งปกติจะอ่านแบบซ้ายไปขวา
รายชื่อตอนในโปเกมอน มิสทะรีดันเจียน กินจิส์เรสคิวทีม
มีทั้งหมด 6 ตอน ในทวีปอเมริกาเหนือ ใช้ชื่อตอนภาษาอังกฤษนิตยสารโดย นินเท็นโดเพาเวอร์ แต่ฉบับรวมเล่มภาษาอังกฤษโดย สำนักพิมพ์วีไอแซดมีเดีย จะไม่ได้ใช้ชื่อตอนภาษาอังกฤษ เขาใช้ตอนแทนคำว่า ชัตเตอร์ (Chapter) {| class="wikitable" style="width: 100%; ! style="background: #D3D3D3; color: #000000;"| ตอนที่ ! style="background: #D3D3D3; color: #000000;"| ชื่อตอน 🇯🇵 ! style="background: #D3D3D3; color: #000000;"| ชื่อตอน 🇺🇸 ! style="background: #D3D3D3; color: #000000;"| ชื่อตอน 🇹🇭
การตอบรับ
ในเว็บไซต์ Manga-news.com ทีมงานให้คะแนน 13 จาก 20
รายชื่อคณะการแพทย์แผนไทยในประเทศไทย
รายชื่อสถาบันอุดมศึกษาในประเทศไทย ที่เปิดสอนวิชาการแพทย์แผนไทยและการแพทย์แผนไทยประยุกต์ โดยจะต้องได้รับการรับรองจากสภาการแพทย์แผนไทย
การล้อมปราสาทโอดะวาระ
สาเหตุของสงคราม
เมื่อฮิเดโยชิขยายอำนาจไปจนสุดทางตะวันตกของญี่ปุ่นแล้ว ก็เหลือไดเมียวที่ทรงอำนาจเพียงตระกูลเดียวหลงเหลืออยู่ นั่นคือตระกูลโฮโจในภูมิภาคคันโตทางตะวันออก แต่ทว่าตระกูลโฮโจนั้น เป็นพันธมิตรกับโทกุงาวะ อิเอยาซุ แม้จะเป็นเช่นนั้น แต่คัมปะกุฮิเดโยชิก็ยังคงยืนกรานที่จะขอความช่วยเหลือจากอิเอยาซุในการปราบปรามตระกูลโฮโจ ใน ค.ศ. 1590 คัมปะกุฮิเดโยชิได้ส่งทัพไปทางตะวันออกนำโดยอิเอยาซุเข้าปราบปรามตระกูลโฮโจ ท่ามกลางความหวาดระแวงซึ่งกันและกัน
การโจมตีปราสาทโอชิด้วยน้ำของอิชิดะ มิสึนะริ
ทางทัพหน้าที่นำโดยอิชิดะ มิสึนะริกำลังเข้าโจมตีปราสาทโอชิที่นำทัพโดยนาริตะ นากาจิกะ และ คาอิฮิเมะ ซึ่งทั้งสองแม่ทัพโฮโจนั้นป้องกันปราสาทอย่างสุดความสามารถ อิชิดะ มิสึนะริจึงใช้แผนด้วยการพังเขื่อน ทำให้น้ำไหลทะลักเข้าท่วมปราสาท ทำให้ทหารโฮโจนั้นยากที่จะป้องกัน และทำให้กองทัพตระกูลโทโยโตมิสามารถหักตีเอาปราสาทโอดะวาระและปราสาทโอชิได้ ในที่สุด ผู้นำตระกูลโฮโจซึ่งก็คือ โฮโจ อุจิมาซะ ทำการเซ็บปุกุสิ้นชีพ
อ้างอิง
https://wiki.samurai-archives.com/index.php?title=Siege_of_Odawara
ทะเลสาบนากาอูมิ
ทะเลสาบนากาอูมิ เชื่อมต่อกับทะเลสาบชินจิและทะเลญี่ปุ่น ชุมชนล้อมรอบทะเลสาบ ได้แก่ มัตสึเอะ ยาซูงิ โยนาโงะ และซาไกมินาโตะ
วอลเลย์บอลชายชิงแชมป์โลก รุ่นอายุไม่เกิน 23 ปี 2015
วอลเลย์บอลชายชิงแชมป์โลก รุ่นอายุไม่เกิน 23 ปี 2015 เป็นการแข่งขันวอลเลย์บอลชายรุ่นอายุไม่เกิน 23 ปี มีกำหนดจัดขึ้นที่ ดูไบ, สหรัฐอาหรับเอมิเรตส์ ระหว่างวันที่ 24–31 สิงหาคม พ.ศ. 2558 นับเป็นครั้งที่สองของการแข่งขันวอลเลย์บอลชายรุ่นอายุไม่เกิน 23 ปี
เกณฑ์การแข่งขัน
รูปแบบการแข่งขันจะมี 12 ทีมแบ่งออกเป็นสองกลุ่ม กลุ่มละ 6 ทีม เล่นในรูปแบบพบกันหมดในแต่ละกลุ่ม 2 ทีมที่ดีที่สุดในแต่ละกลุ่มจะผ่านเข้ารอบรองชนะเลิศ ส่วนทีมที่ได้ลำดับที่ 3–4 ผ่านเข้ารอบชิงอันดับที่ 5–8
ทีมที่ผ่านการคัดเลือก
สหพันธ์วอลเลย์บอลระหว่างประเทศ อนุญาตให้มีทีมจากเข้าร่วมการแข่งขันได้ทั้งหมดทวีปละ 2 ทีม คัดเลือกจากการแข่งขันชิงแชมป์ทวีป หรือขึ้นอยู่กับดุลยพินิจของแต่ละสหพันธ์
การตัดสินลำดับจากผลการแข่งขัน
แมทช์ที่แข่งขัน 3–0 หรือ 3–1 ทีมที่ชนะจะได้ 3 คะแนน ทีมที่แพ้ได้ 0 คะแนน ส่วนแมทช์ที่แช่งขัน 3–2 ทีมที่ชนะจะได้ 2 คะแนน ทีมที่แพ้ได้ 1 คะแนน
มัยอิโลมา แคนาดา
มัยอิโลมา แคนาดา (Myeloma Canada) เป็นองค์กรไม่แสวงหาผลกำไรซึ่งให้บริการแก่ชุมชนมัยอิโลมาของประเทศแคนาดา องค์กรนี้ให้ความช่วยเหลือแก่ผู้ป่วยมะเร็งเม็ดเลือดขาวชนิดมัยอิโลมา และก่อให้เกิดการเรียนรู้ต่อโรคมะเร็งชนิดหายากนี้ องค์กรนี้ได้รับการก่อตั้งขึ้นในปี ค.ศ. 2004 โดยอัลโด เดล คอล และจอห์น เอฟ. เลอมีอูซ์ โดยทั้งคู่เป็นผู้รอดชีวิตจากมะเร็งเม็ดเลือดขาวชนิดมัลติเพิลมัยอิโลมา
องค์กรนี้ได้ทำงานร่วมกับคณะกรรมการพิจารณาทางวิทยาศาสตร์ ซึ่งประกอบด้วยนักวิทยาศาสตร์ด้านโลหิตวิทยาที่ได้รับการยอมรับให้เป็นผู้เชี่ยวชาญด้านมะเร็งเม็ดเลือดขาวชนิดมัยอิโลมาในประเทศแคนาดา โดยเป็นพันธมิตรกับมูลนิธิมัยอิโลมานานาชาติ
ภารกิจ
องค์กรนี้มีวัตถุประสงค์เพื่อ "สร้างความเข้าใจถึงเรื่องโรคมะเร็งเม็ดเลือดขาวชนิดมัยอิโลมา" โดยเพิ่มพูนความรู้ที่เกี่ยวกับโรค, ให้การสนับสนุน และเครื่องมือการศึกษาแก่ผู้ป่วยกับครอบครัวของพวกเขา รวมทั้งส่งเสริมทางเลือกและวิธีการในการรักษาที่ดีขึ้น
เพื่อส่งเสริมความรู้ด้านนี้ ทางองค์กรจึงได้มีการจัดงานชื่อ มัลติเพิลมัยอิโลมามาร์ช ขึ้นในทุกเดือนตุลาคมของแต่ละปี
อ้างอิง
หมายเหตุ
สกุลสะเดาดิน
สกุลสะเดาดิน  หรือ  Glinus เป็นสกุลของพืชในวงศ์ Molluginaceae พืชในสกุลนี้มักเรียกด้วยชื่อสามัญในภาษาอังกฤษว่า  sweetjuice เป็นไม้ล้มลุกฤดูเดียว ผลเป็นแบบแคปซูล มีเมล็ดรูปไตจำนวนมาก ใช้รับประทานได้
จัสต์กิฟมีอะรีซัน
"จัสต์กิฟมีอะรีซัน" (Just Give Me a Reason) เป็นเพลงที่เขียนและร้องโดยนักร้องอเมริกัน พิงก์ ร้องร่วมกับนักร้องนำวงฟัน เนต รูส เพลงเป็นซิงเกิลที่สามของสตูดิโออัลบั้มชุดที่หก เดอะทรูธอะเบาต์เลิฟ (ค.ศ. 2012) "จัสต์กิฟมีอะรีซัน" เป็นเพลงป็อปบัลลาดที่นักร้องทั้งสองคนเขียนด้วยกันและได้เจฟฟ์ บาสเกอร์ โปรดิวซ์ให้ เพลงเริ่มต้นด้วยเมโลดีแบบง่าย ๆ ที่บรรเลงด้วยเปียโน ขณะที่พิงก์เริ่มร้องที่ท่อนเวิร์สแรก และเมื่อเข้าท่อนคอรัส เพลงจึงมีเสียงกลองสังเคราะห์และเบส ท่อนเวิร์สที่สองร้องโดยรูส และท่อนที่เหลือร้องคู่กัน เพลงจบลงด้วยเสียงเปียโนบรรเลงเดี่ยวคล้าย ๆ กับท่อนเริ่มเพลง เพลงมีความยาว 4 นาที 2 วินาที เมื่อเพลงออกจำหน่าย เพลงติดชาร์ตในหลายประเทศเนื่องจากมียอดขายดิจิตอลสูง เพลงมีเนื้อหาเกี่ยวกับความต้องการที่จะประคับประคองความสัมพันธ์ไว้แม้ว่ามันดูเหมือนว่าจะจบลง
เพลง "จัสต์กิฟมีอะรีซัน" ชนะรางวัลบิลบอร์ดมิดเยียร์อะวอดส์ สาขา Favorite Hot 100 No. 1 Single ได้เข้าชิงรางวัลแกรมมีสาขา Best Pop Duo/Group Performance และ Song of the Year at the 2014 ซึ่งในงานประกาศรางวัลดังกล่าว พิงก์และเนต รูสได้ร้องเพลงหลังจากร้องเพลง "ทราย" เวอร์ชันพิเศษ
มิวสิกวิดีโอเพลง "จัสต์กิฟมีอะรีซัน" นำเสนอเนต รูส และสามีของพิงก์ ซึ่งเป็นนักแข่งมอเตอร์ครอสชื่อ แครี ฮาร์ต อยู่ในฉากโรแมนติกที่ดูเหมือนหนองน้ำจำลอง วิดีโอชนะรางวัลเอ็มทีวีวิดีโอมิวสิกอะวอดส์ สาขา Best Collaboration ในปี ค.ศ. 2013
ประเทศซาอุดีอาระเบีย
ซาอุดีอาระเบีย (Saudi Arabia; ٱلسُّعُوْدِيَّة) มีชื่ออย่างเป็นทางการว่า ราชอาณาจักรซาอุดีอาระเบีย (Kingdom of Saudi Arabia; ٱلْمَمْلَكَة ٱلْعَرَبِيَّة ٱلسُّعُوْدِيَّة) เป็นรัฐอาหรับในเอเชียตะวันตกเฉียงใต้ กินอาณาบริเวณกว้างขวางในคาบสมุทรอาหรับ มีพื้นที่ประมาณ 2,150,000 ตารางกิโลเมตร ประเทศซาอุดีอาระเบียเป็นรัฐที่มีขนาดใหญ่ที่สุดเป็นอันดับสองในโลกอาหรับรองจากประเทศแอลจีเรีย ใหญ่เป็นอันดับห้าในทวีปเอเชีย และใหญ่ที่สุดในเอเชียตะวันตก มีพรมแดนติดประเทศจอร์แดนและอิรักทางเหนือ ติดประเทศคูเวตทางตะวันออกเฉียงเหนือ ติดประเทศกาตาร์ บาห์เรน และสหรัฐอาหรับเอมิเรตส์ทางตะวันออก ติดประเทศโอมานทางตะวันออกเฉียงใต้ และติดประเทศเยเมนทางใต้ และแยกกับประเทศอียิปต์ด้วยบริเวณตอนเหนือของอ่าวอัลอะเกาะบะฮ์ ซาอุดีอาระเบียถือเป็นประเทศเดียวที่มีชายฝั่งติดทั้งทะเลแดงและอ่าวเปอร์เซีย ภูมิประเทศส่วนใหญ่ประกอบด้วยทะเลทราย ภูเขา และพื้นที่แห้งแล้งซึ่งไม่สามารถอยู่อาศัยได้ เมืองหลวงและเมืองขนาดใหญ่ที่สุดคือรียาด ซาอุดีอาระเบียยังเป็นที่ตั้งของนครมักกะฮ์และอัลมะดีนะฮ์ สองนครสำคัญทางศาสนาอิสลาม
พื้นที่ประเทศซาอุดีอาระเบียสมัยใหม่ประกอบด้วยสี่ภูมิภาคสำคัญ ได้แก่ ฮิญาซ นัจญด์ และบางส่วนของอาระเบียตะวันออกและอาระเบียใต้ ราชอาณาจักรซาอุดีอาระเบียก่อตั้งใน ค.ศ. 1932 โดย สมเด็จพระราชาธิบดีอับดุลอะซีซ อิบน์ ซะอูด ทรงรวบรวมสี่ภูมิภาคเข้าเป็นรัฐเดี่ยวผ่านการพิชิตหลายครั้งเริ่มตั้งแต่ ค.ศ. 1902 ด้วยการยึดรียาด บ้านบรรพบุรุษแห่งราชวงศ์ซะอูดของพระองค์ นับแต่นั้น ซาอุดีอาระเบียปกครองแบบระบอบสมบูรณาญาสิทธิราช โดยการตัดสินใจทางการเมืองตั้งอยู่บนพื้นฐานของการปรึกษาหารือระหว่างพระมหากษัตริย์ คณะรัฐมนตรี และชนชั้นสูง จนอาจเรียกได้ว่าเป็นระบอบเผด็จการ กลุ่มเคลื่อนไหวทางศาสนาในชื่อ วะฮาบีย์ ซึ่งเป็นตัวแทนแห่งนิกายซุนนี ถูกมองว่าสะท้อนลักษณะเด่นของวัฒนธรรมซาอุดีอาระเบีย แต่อิทธิพลจากสถาบันศาสนาก็ลดลงอย่างมีนัยสำคัญในคริสต์ทศวรรษ 2010 กฎหมายพื้นฐานของซาอุดีอาระเบียยังคงนิยามตนเองว่าเป็นรัฐอิสลามอาหรับที่มีอำนาจอธิปไตย โดยมีศาสนาอิสลามเป็นศาสนาประจำชาติ ใช้ภาษาอาหรับเป็นภาษาราชการ และกรุงรียาดมีสถานะเป็นเมืองหลวง
มีการค้นพบปิโตรเลียมในวันที่ 3 มีนาคม ค.ศ. 1938 และตามมาด้วยการค้นพบอื่น ๆ อีกหลายแห่งในแคว้นตะวันออก และนับแต่นั้น ซาอุดีอาระเบียได้กลายเป็นผู้ผลิตและส่งออกน้ำมันรายใหญ่ที่สุดของโลก และควบคุมปริมาณน้ำมันสำรองใหญ่ที่สุดอันดับสองของโลกรองจากสหรัฐ และมีปริมาณก๊าซสำรองมากเป็นอันดับสี่ของโลก ราชอาณาจักรจัดอยู่ในเศรษฐกิจรายได้สูงของธนาคารโลก และเป็นประเทศอาหรับประเทศเดียวที่เป็นส่วนหนึ่งของกลุ่ม 20  ซาอุดีอาระเบียได้รับการวิจารณ์ในหลายด้าน เช่น บทบาทในสงครามกลางเมืองเยเมน การถูกกล่าวหาว่าเป็นผู้ให้การสนับสนุนการก่อการร้ายอิสลาม และประวัติด้านสิทธิมนุษยชนที่ย่ำแย่ โดยเฉพาะโทษประหารชีวิตที่รุนแรง ตลอดจนความล้มเหลวในการดำเนินการเพื่อต่อต้านการค้ามนุษย์ การเลือกปฏิบัติต่อชนกลุ่มน้อยทางศาสนา และผู้ที่ไม่ศรัทธาในพระเจ้า การต่อต้านชาวยิว และการตีความกฎหมายชารีอะฮ์ที่เคร่งครัด
ซาอุดีอาระเบียถือเป็นมหาอำนาจในภูมิภาคและมหาอำนาจระดับกลางของโลก มีขนาดเศรษฐกิจที่ใหญ่ที่สุดในตะวันออกกลาง และเป็นอันดับที่ 18 ของโลกตามผลิตภัณฑ์มวลรวมในประเทศ และอันดับ 7 ตามภาวะเสมอภาคของอำนาจซื้อ มีดัชนีการพัฒนามนุษย์สูง พลเมืองมีสิทธิเข้าถึงการศึกษาโดยไม่เสียค่าเล่าเรียน ไม่มีการจัดเก็บภาษีเงินได้บุคคลธรรมดา และมีบริการสุขภาพที่ทันสมัย ซาอุดีอาระเบียยังเป็นถิ่นอาศัยของผู้พลัดถิ่นที่ใหญ่เป็นอันดับสามของโลก และเป็นหนึ่งในประเทศที่มีความเป็นสังคมผู้สูงอายุน้อยที่สุดของโลก โดยกว่าร้อยละ 50 ของประชากรจำนวน 34.2 ล้านคนมีอายุต่ำกว่า 25 ปี นอกจากการเป็นสมาชิกของสภาความร่วมมืออ่าวแล้ว ซาอุดีอาระเบียยังเป็นสมาชิกผู้ก่อตั้งของสหประชาชาติ องค์การความร่วมมืออิสลาม สันนิบาตอาหรับ องค์การผู้ให้บริการการขนส่งทางอากาศอาหรับ และโอเปก
ศัพทมูลวิทยา
การควบรวมราชอาณาจักรฮิญาซและภูมิภาคนัจญด์เข้าด้วยกันนำไปสู่การก่อตั้งรัฐใหม่ในชื่อ อัลมัมละกะตุลอะเราะบียะตุสซุอูดียะฮ์ (المملكة العربية السعودية) ตามพระราชกฤษฎีกาลงวันที่ 23 กันยายน ค.ศ. 1932 โดยสมเด็จพระราชาธิบดีอับดุลอะซีซ อิบน์ ซะอูด วลีดังกล่าวมีความหมายตามตัวอักษรว่า "ราชอาณาจักรอาหรับของราชวงศ์ซะอูด" หรือ "ราชอาณาจักรของราชวงศ์ซะอูดอาหรับ" แต่ในภาษาอังกฤษโดยทั่วไปนิยมแปลว่า "ราชอาณาจักรอาระเบียของราชวงศ์ซะอูด" (the Kingdom of Saudi Arabia)
คำว่า ซาอุดี (Saudi) ในภาษาอังกฤษแผลงมาจากวลี อัสซุอูดียะฮ์ (السعودية) ซึ่งเป็นส่วนหนึ่งของชื่อประเทศในภาษาอาหรับ วลีดังกล่าวเป็นคุณศัพท์วลีที่ได้จากการเติมหน่วยคำแสดงความเกี่ยวข้องที่เรียกว่า นิสบะฮ์ (نسبة) ต่อท้ายชื่อราชวงศ์ซะอูดหรือ อาลซุอูด (آل سعود) การใช้วลี อัสซุอูดียะฮ์ ในชื่อประเทศสะท้อนให้เห็นถึงทัศนะที่ว่าประเทศนี้เป็นสมบัติส่วนตัวของราชวงศ์ ชื่อ อาลซุอูด เป็นชื่อในภาษาอาหรับที่ได้จากการเติมคำว่า อาล (آل) ซึ่งหมายถึง "ตระกูลของ..." หรือ "ราชวงศ์ของ..." ไว้ข้างหน้าชื่อบุคคลที่เป็นบรรพบุรุษต้นตระกูล ซึ่งในกรณีของชื่อ อาลซุอูด นี้ก็คือ ซะอูด อิบน์ มุฮัมมัด อาล มุกริน พระราชบิดาของมุฮัมมัด อิบน์ ซะอูด อาล มุกริน ผู้ก่อตั้งราชวงศ์ในคริสต์ศตวรรษที่ 18
ภูมิศาสตร์
ดินแดนของซาอุดีอาระเบียครอบครองพื้นที่ประมาณร้อยละ 80 บริเวณคาบสมุทรอาหรับ (คาบสมุทรที่ใหญ่ที่สุดในโลก) ซึ่งอยู่ระหว่างละติจูดที่ 16° ถึง 33° เหนือ และลองจิจูด 34° ถึง 56° เนื่องจากทางใต้ของประเทศมีพรมแดนติดกับสหรัฐอาหรับเอมิเรตส์ และโอมาน ขนาดที่แน่นอนของประเทศจึงไม่ได้กำหนดไว้ กองสถิติแห่งสหประชาชาติประมาณการตัวเลขที่ 2,149,690 ตารางกิโลเมตร (830,000 ตารางไมล์) และระบุว่าซาอุดีอาระเบียเป็นรัฐที่ใหญ่เป็นอันดับ 12 ของโลก เป็นประเทศที่มีขนาดใหญ่ที่สุดในตะวันออกกลางและแผ่นอาหรับ
ลักษณะภูมิประเทศที่หลากหลายของซาอุดีอาระเบียถูกปกคลุมโดยทะเลทรายอาหรับ สเตปป์ เทือกเขาหลายแห่ง ทุ่งลาวาภูเขาไฟ และที่ราบสูง รุบอุลคอลี ครอบคลุมถึงสามส่วนในภาคใต้ของคาบสมุทรอาหรับ ตั้งอยู่ในภาคตะวันออกเฉียงใต้ของประเทศเป็นทะเลทรายทรายที่มีพื้นที่ต่อเนื่องกันที่ใหญ่ที่สุดในโลก แม้จะมีทะเลสาบในประเทศ ทว่าซาอุดีอาระเบียถือเป็นประเทศที่ใหญ่ที่สุดในโลกตามขนาดพื้นที่ที่ไม่มีแม่น้ำถาวร บริเวณที่อุดมสมบูรณ์จะพบได้ในลุ่มน้ำในลุ่มน้ำ แอ่ง และโอเอซิส จังหวัดทางตะวันตกเฉียงใต้ของ Asir เป็นภูเขาและมีภูเขา Sawda สูง 3,133 ม. (10,279 ฟุต) ซึ่งเป็นจุดที่สูงที่สุดในประเทศ ซาอุดีอาระเบียเป็นที่ตั้งของภูเขาไฟกว่า 2,000 ลูก
ซาอุดีอาระเบียมีสภาพอากาศแบบทะเลทรายซึ่งมีอุณหภูมิสูงถึงสูงมากในตอนกลางวันโดยเฉพาะในฤดูร้อน และอุณหภูมิจะลดลงอย่างรวดเร็วในตอนกลางคืน อุณหภูมิเฉลี่ยในฤดูร้อนอยู่ที่ประมาณ 45 °ซ (113 °ฟ) แต่สูงสุดอาจสูงถึง 54 °ซ (129 °ฟ) ในฤดูหนาว อุณหภูมิจะลดลงต่ำกว่า 0 °ซ (32 °ฟ) ยกเว้นพื้นที่ส่วนใหญ่ทางเหนือของประเทศที่มีหิมะตกเป็นประจำทุกปี โดยเฉพาะในพื้นที่ภูเขาของแคว้นตะบูก อุณหภูมิต่ำสุดที่บันทึกไว้จนถึงปัจจุบันคือ -12.0 °ซ (10.4 °ฟ)
ความหลากหลายทางชีวภาพ
ซาอุดีอาระเบียเป็นถิ่นอาศัยของระบบนิเวศภาคพื้นดิน 5 แห่ง ได้แก่ ทะเลทรายที่มีหมอกริมชายฝั่งคาบสมุทรอาหรับ ทุ่งหญ้าบริเวณเชิงเขาอาหรับทางตะวันตกเฉียงใต้ ป่าดิบเขาทางตะวันตกเฉียงใต้ของอาหรับ ทะเลทรายอาหรับ และทะเลแดง ทะเลทรายเขตร้อนนูโบ-ซินเดียน และพื้นที่กึ่งทะเลทราย เป็นที่อยู่ของสัตว์ป่านานาชนิด อาทิ เสือดาวอาระเบีย หมาป่าอาระเบีย ไฮยีนา วงศ์พังพอน ลิงบาบูน แมวทราย สัตว์ต่าง ๆ เช่น ละมั่ง ออริกซ์ เสือดาว และเสือชีตาห์ มีจำนวนมากจนถึงศตวรรษที่ 19 เมื่อการล่าอย่างกว้างขวางทำให้สัตว์เหล่านี้เกือบจะสูญพันธุ์ สิงโตอินเดีย สัตว์ที่มีความสำคัญทางวัฒนธรรมอาศัยในซาอุดีอาระเบียจนถึงปลายศตวรรษที่ 19 ก่อนถูกล่าจนสูญพันธุ์จากธรรมชาติ นกพบได้ทุกภูมิภาค ได้แก่ นกอินทรี เหยี่ยว แร้ง นกทราย และนกปรอด ซาอุดีระเบียยังเป็นของงูหลายชนิด รวมถึงงูพิษหลายสายพันธุ์ และเป็นที่อยู่อาศัยของสัตว์ทะเลที่อุดมสมบูรณ์ ทะเลแดงเป็นหนึ่งในแหล่งระบบนิเวศที่อุดมสมบูรณ์และหลากหลายที่สุดของโลก เป็นที่อยู่อาศัยของปลามากกว่า 1,000 ชนิด
ความหลากหลายอันอุดมสมบูรณ์ส่วนหนึ่งเป็นผลมาจากแนวปะการังความยาวกว่า 2,000 กม. (1,240 ไมล์) ที่ทอดยาวไปตามแนวชายฝั่ง แนวประการังเหล่านี้มีอายุ 5,000–7000 ปี และส่วนใหญ่ประกอบด้วยหินปะการังหินปะการังและปะการังพอไรต์ ทะเลแดงยังมีแนวปะการังนอกชายฝั่งหลายแห่ง การก่อตัวของแนวปะการังนอกชายฝั่งที่ผิดปกติจำนวนมากขัดต่อรูปแบบการจำแนกแนวปะการังแบบคลาสสิก และโดยทั่วไปมีสาเหตุมาจากกิจกรรมการแปรสัณฐานในระดับสูงซึ่งเป็นลักษณะเฉพาะของพื้นที่
สมัยการรวมชาติ
การเจรจาทำสนธิสัญญาแบ่งเส้นเขตแดนระหว่างซาอุดีอาระเบียกับจอร์แดน อิรัก และคูเวต มีขึ้นช่วงทศวรรษ 1920 และได้มีการจัดตั้ง "เขตเป็นกลาง" ขึ้นด้วยกัน 2 แห่ง คือระหว่างซาอุดีอาระเบียกับอิรัก และซาอุดีอาระเบียกับคูเวต ในปี 1971 ได้มีการแบ่งเขตเป็นกลางระหว่างซาอุดีอาระเบียกับคูเวต โดยให้แต่ละฝ่ายแบ่งทรัพยากรน้ำมันกันอย่างเท่าเทียมกัน ส่วนการแบ่งขตเป็นกลางระหว่างซาอุดีอาระเบียกับอิรักได้เสร็จสิ้นลงในปี 1983 ทางด้านเขตแดนตอนใต้ที่ติดกับเยเมนนั้น มีการเจรจาแบ่งเขตแดนโดยสนธิสัญญาฏออิฟ ในปี 1934 (พ.ศ. 2477) แต่ก็สิ้นสุดลงด้วยการสู้รบระหว่างสองประเทศ จนกระทั่งปัจจุบันนี้ เขตแดนระหว่างซาอุดีอาระเบียกับเยเมนในบางพื้นที่ก็ยังมิได้แบ่งลงไปอย่างแน่ชัด ส่วนเขตแดนที่ติดกับสหรัฐอาหรับเอมิเรตส์นั้นสามารถตกลงกันได้ในปี 1974 สำหรับเขตแดนกับกาตาร์นั้นยังเป็นปัญหาอยู่
อิบนุซะอูด สิ้นพระชนม์ในปี 1953 และพระราชโอรสองค์โตคือเจ้าชายซะอูด ได้ขึ้นครองราชย์ต่อมาอีก 11 ปี ในปี 1964 กษัตริย์ซะอูดได้สละราชสมบัติให้กับเจ้าชายฟัยศ็อล ซึ่งเป็นน้องชายต่างมารดาและดำรงตำแหน่ง รมว.กต.อยู่ด้วย กษัตริย์ฟัยศ็อล เป็นบุคคลสำคัญที่ทำให้เศรษฐกิจของซาอุดีอาระเบียพัฒนาไปสู่ระบบที่ทันสมัย
ซาอุดีอาระเบียมิได้ส่งกำลังทหารเข้าร่วมรบในสงครามหกวันระหว่างอาหรับกับอิสราเอล แต่ได้ให้เงินช่วยเหลือรายปีแก่อียิปต์ จอร์แยเหลือเศรษฐกิจของประเทศเหล่านี้ ในช่วงสงครามอาหรับ-อิสราเอล ปี 1973 ซาอุดีอาระเบียได้เข้าร่วมการคว่ำบาตรทางน้ำมันต่อสหรัฐอเมริกาและเนเธอร์แลนด์ ในฐานะสมาชิกของโอเปก (OPEC) ซาอุดีอาระเบียได้ร่วมกับประเทศสมาชิกอื่น ๆ ขึ้นราคาน้ำมันในปี 1971 ภายหลังสงครามปี 1973 ราคาน้ำมันได้พุ่งสูงขึ้นอย่างมากนำความมั่งคั่งและอิทธิพลทางการเมืองมาสู่ซาอุดีอาระเบีย
ภายใต้รัชสมัยของพระราชาธิบดีฟะฮัด เศรษฐกิจของซาอุดีอาระเบียได้ปรับสภาพให้เข้ากับรายได้จากน้ำมันซึ่งมีราคาตกต่ำลงอย่างมากอันสืบเนื่องมาจากราคาน้ำมันในตลาดโลกซึ่งตกต่ำลงในช่วงสงครามอิรัก-อิหร่าน ซาอุดีอาระเบียเป็นผู้มีบทบาทสำคัญในการให้มีการหยุดยิงระหว่างอิรัก-อิหร่านในปี 1988 และในการก่อตั้งคณะมนตรีความร่วมมือรัฐอ่าวอาหรับ (GCC) ซึ่งมีจุดประสงค์เพื่อเสริมสร้างความร่วมมือทางเศรษฐกิจและการเมืองระหว่างประเทศรัฐริมอ่าว 6 ประเทศ
ในระหว่างปี 1990 - 1991 พระราชาธิบดี ฯ มีบทบาทสำคัญทั้งก่อนหน้าและระหว่างสงครามอ่าวเปอร์เซีย (Gulf War) โดยพระองค์ได้ช่วยเป็นจุดศูนย์กลางในการระดมความสนับสนุนความช่วยเหลือ และได้ใช้อิทธิพลของพระองค์ในฐานะผู้พิทักษ์มัสญิดต้องห้ามอันศักดิ์สิทธิ์ทั้งสอง ชักชวนให้ประเทศอาหรับและอิสลามเข้าร่วมในกองกำลังผสม
สิทธิมนุษยชน
รัฐบาลซาอุดีอาระเบีย ซึ่งกำหนดให้ชาวมุสลิมและผู้ที่ไม่ใช่มุสลิมปฏิบัติตามกฎหมายชะรีอะห์ ล้วนอยู่ภายใต้การปกครองโดยเด็ดขาดของราชวงศ์ซะอูดซึ่งได้รับการวิจารร์จากองค์กรและรัฐบาลระหว่างประเทศจากการละเมิดสิทธิมนุษยชนภายในประเทศ ลัทธิอำนาจนิยม ที่ครอบงำพลเมืองซาอุดีอาระเบียได้รับการจัดอันดับให้อยู่ในกลุ่มที่ "เลวร้ายที่สุด" ในการสำรวจประจำปีโดย องค์กรวิจัยและสนับสนุนประชาธิปไตย เสรีภาพทางการเมือง และสิทธิมนุษยชน เกี่ยวกับสิทธิทางการเมืองและสิทธิพลเมือง แอมเนสตี้ อินเตอร์เนชั่นแนล วิจารณ์ว่าหน่วยงานด้านความมั่นคงและความยุติธรรมใช้วิธีทรมานผู้ต้องขัง เพื่อดึงคำสารภาพเพื่อใช้เป็นหลักฐานในการพิจารณาคดี ซาอุดีอาระเบียงดเว้นจากการลงคะแนนเสียงของสหประชาชาติที่รับรองปฏิญญาสากลว่าด้วยสิทธิมนุษยชน โดยกล่าวว่าขัดต่อกฎหมายอิสลาม ตัวเลขการประหารชีวิตเพิ่มขึ้นอย่างมาก โดยการประหารชีวิตในปี 2016 2019 และ 2022 ถูกประณามจากกลุ่มสิทธิระหว่างประเทศ
กฎหมายของซาอุดีอาระเบียไม่ให้การรับรองความหลากหลายทางเพศ หรือเสรีภาพทางศาสนา รวมถึงข้อห้ามในการปฏิบัติของพลเมืองที่มิใช่มุสลิม ระบบยุติธรรมของประเทศสนับสนุนการลงโทษประหารชีวิตเป็นประจำ รวมถึงการประหารชีวิตในที่สาธารณะด้วยการตัดศีรษะ โทษประหารชีวิตบังคับใช้ได้สำหรับความผิดที่หลากหลาย รวมถึงการฆาตกรรม, ข่มขืน, การโจรกรรมด้วยอาวุธ, การใช้ยาเสพติด, การละทิ้งความเชื่อทางศาสนา, การล่วงประเวณี, การใช้เวทมนตร์คาถาอย่างงมงาย และสามารถทำได้โดยการตัดศีรษะด้วยดาบ การขว้างปาหิน หรือการยิง ตามด้วยตรึงกางเขน ในเดือนเมษายน 2020 ศาลฎีกาซาอุดีอาระเบียได้ออกคำสั่งให้ยกเลิกการลงโทษการเฆี่ยนตีออกจากกฎหมายของซาอุดีอาระเบีย และให้แทนที่ด้วยโทษจำคุกหรือปรับ
ประชากรสตรีในซาอุดีอาระเบียต้องเผชิญกับการเลือกปฏิบัติในชีวิตประจำวัน และอยู่ภายใต้ระบบการปกครองซึ่งถือว่าประชากรหญิงเปรียบเสมมือนผู้เยาว์ แม้จะมีประชากรหญิงกว่า 70% ได้สิทธิลงทะเบียนเรียนในมหาวิทยาลัย ทว่าด้วยเหตุผลทางสังคม แรงงานสตรียังคิดเป็นกว่า 5% ของแรงงานทั้งหมดในประเทศ การปฏิบัติต่อสตรีในประเทศได้รับการขนานนามว่าเป็น "การแบ่งแยกเพศ" อย่างชัดเจน ซาอุดีอาระเบียเป็นประเทศปลายทางที่มีชื่อเสียงสำหรับชายและหญิงที่ถูกค้ามนุษย์เพื่อการใช้แรงงานทาส และการแสวงประโยชน์ทางเพศในเชิงพาณิชย์ ชายและหญิงจากเอเชียกลาง ตะวันออกกลาง แอฟริกา และอื่น ๆ อีกมากมายสมัครใจเดินทางไปซาอุดีอาระเบียในฐานะคนรับใช้ในบ้านหรือแรงงานที่มีทักษะต่ำ ทว่ามีบางรายที่ถูกบังคับไปโดยไม่สมัครใจ
กองทัพ
กองกำลังทหารของซาอุดีอาระเบียประกอบด้วยกองกำลังย่อยสาขาต่าง ๆ ได้แก่ กองทัพอากาศ, กองทัพเรือ, การป้องกันทางอากาศของราชวงศ์, กองกำลังขีปนาวุธยุทธศาสตร์, กองกำลังป้องกันดินแดนแห่งชาติ, กองทหารรักษาการณ์, กองกำลังรักษาชายแดน, กองกำลังฉุกเฉิน, กองกำลังรักษาความปลอดภัยพิเศษ และหน่วยรักษาความปลอดภัยพิเศษ รวมจำนวนเจ้าหน้าที่ประจำการทุกสาขาเกือบ 480,700 ราย นอกจากนี้ยังมีหน่วยสืบราชการลับ รับผิดชอบการในเรื่องการแสวงหาข้อมูลที่เกี่ยวข้องกับราชการ
ซาอุดีอาระเบียมีความสัมพันธ์ทางการทหารกับปากีสถานมาอย่างยาวนาน มีการสันนิษฐานว่าซาอุดีอาระเบียได้ให้ทุนสนับสนุนโครงการระเบิดปรมาณูของปากีสถานอย่างลับ ๆ และมีความพยายามซื้ออาวุธปรมาณูจากปากีสถานในอนาคตอันใกล้นี้ ซาอุดีอาระเบียเป็นหนึ่งในประเทศที่มีการใช้จ่ายทางทหารสูงที่สุดในโลก โดยประมาณการใช้จ่ายกว่า 8% ของจีดีพีประเทศในการทหาร ตามการประมาณการของ SIPRI ในปี 2020 ซึ่งกำหนดให้ซาอุดีอาระเบียเป็นประเทศที่ใช้จ่ายด้านการทหารมากเป็นอันดับสามของโลกรองจากสหรัฐ และจีน และยังเป็นผู้นำเข้าอาวุธรายใหญ่ที่สุดของโลกระหว่างปี 2015 ถึง 2019 โดยเป็นผู้รับอาวุธกว่าครึ่งหนึ่งที่สหรัฐส่งออกมายังตะวันออกกลาง การใช้จ่ายด้านการป้องกันและความปลอดภัยเพิ่มขึ้นอย่างมากตั้งแต่กลางทศวรรษ 1990 และมีมูลค่าประมาณ 78.4 พันล้านดอลลาร์สหรัฐ ณ ปี 2019